Gestrande dolfyn geredFoto: ANA. Die nasionale seereddingsinstituut (NSRI), bewaringsorganisasies en lede van die publiek het Sondag almal gehelp om ŉ dolfyn wat op die rotse by Kaap St. Francisbaai gestrand was, te red. Sarah Smit, NSRI-stasiebevelvoerder by St. Francisbaai, het gesê die dolfyn was sowat 2 m lank en was naby die ligtoring gestrand. Die dolfyn was sowat 25 m weg van die water. ŉ Man wat met sy honde gestap het, het aanvanklik alarm gemaak. Die Southern African Foundation for the Conservation of Coastal Birds (SANCCOB) het handdoeke en emmers water aangedra. “Die dolfyn is toegedraai en natgegooi en met ŉ draagbaar geskuif tot waar dit op ŉ ski-boot gelaai is,” het Smit gesê. Volgens haar het hulle sowat een seemyl ver met die dolfyn ingevaar en hom toe daar vrygelaat. “Die toestande was nie wonderlik nie, maar die dolfyn het met selfvertroue geswem toe hy eers in die water was.” Foto: ANA.